**ТЕМА 1: Създаване и укрепване на българската държава (681-701)**

**I. УВОД**

Установяването на българската държава в земите на север от Стара планина е едно от най-значимите събития в многовековната ни история. То поставя началото на промяна в политическия, икономическия и културен живот на Балканския полуостров. Това е събитие, което надхвърля рамките на българската история и има общославянско и общоевропейско значение.

В края на VII в. в непосредствено съседство с Византийската империя се ражда нова политическа сила, която играе важна роля в средновековния европейски свят. Установяването на българската държава тук е резултат от сложни исторически процеси, които се развиват в периода на преход от Античност към Средновековие, когато балканските владения на Византия са подложени на варварски нашествия, част от ВПН (IV-VII). Основна роля в тези процеси играят прабългарите и славяните.

**II. СЛАВЯНИ**

Славяните принадлежат към индоевропейската етническа и езикова общност. Установено е че тяхната прародина се намира между реките Одер, Висла, Днепър и Днестър; Карпатите и Балтийско море.

Най-ранни сведения за славяните дава Херодот в своята „История“ (V в. пр. Хр.), в която ги нарича неври и будини. Сигурни писмени сведения за тях през II в. дават римските автори от Плиний Стари, Тацит и Клавдий Птолемей, които ги наричат венеди. Според готския историк Йорданес най-късно през IV век славяните се разделят на три групи: анти (източна), венети (западна) и славини (южна). В края на V в. южните славяни започват масово да се заселват на юг от Карпатите и влизат в непосредствен контакт с Византия. Тогава се обособяват и двете южнославянски групи, разделени от Карпатите – панонска и дакийска.

Славяните водят уседнал начин на живот. Основно място в стопанството им заема земеделието, като скотовъдството заема спомагателна роля. Занимават се с лов и риболов. Силно развитие имат занаятите – ковачество, грънчарство и дърводелство. Първоначално керамиката е изработвана на ръка, но в последствие е възприето грънчарското колело.

Селищата на славяните са разположение край реки, езера и блата. Основният тип жилище е землянката и полуземлянката. Славяните правят по няколко изхода на своите жилища, за да могат в случай на нападение бързо да се оттеглят на по-безопасно място.

При заселването на славяните на Балканския полуостров господстващият у тях модел е патриархално-родовата община, начело със старейшина. Най-висшия орган на властта е събранието „вече“, в което участват всички мъже, годни да носят оръжие. Няколко патриархално-родови общини образуват племе, ръководено от племенен вожд – княз, чиято власт не е пожизнена и наследствена. Съществува и съвет на старейшините, който има съвещателна функция. Двете групи в славянското общество са свободните селяни – общинници и родовата аристокрация. Патриархалният род (задруга) обитава определена територия, в която земите, пасищата и ловните места са еднакво достъпни за всички.

Според повечето автори славяните са храбри войни с добро защитно и нападателно оръжие. Според „Стратегикон“ на византийския историк Псевдомаврикий те умеят да се крият под водите на реките и езерата, от където внезапно нападат враговете си.

Успоредно с общество-политическия живот се развива и славянската езическа религия и култура. Върховен бог е Перун. Други богове са Сварог (на огъня и занаятите), Волос (покровител на стадата), Дажбог (на плодородието), Лада (на красотата) и Морана (на смъртта). Славяните почитат множество природни явления и ги представят с човешки образ. Сред тях е разпространен фетишизмът – преклонение и вяра в чудната сила на свещени дървета, камъни и различни предмети. Вярват в задгробния живот. Основния погребален ритуал е трупоизгарянето. Погребенията се придружават с ритуали като тризна (военно състезание) и страва (богато угощение).

Към края на V и началото на VI в. славяните, обитаващи земите на север от р. Дунав, започват периодични нападения върху територията на Византийската империя.

Първият период обхваща времето от края на V до средата на VI в. Славяните нахлуват в земите на империята, плячкосват и опустошава всичко, което им се изпречи на пътя и бързо се оттеглят с плячката си отвъд р. Дунав. Император Анастасий I е принуден да изгради Дългата стена през 512 г. (от крепостта Деркос на Черно море до Силимврия на Мраморно море).

Славянските нашествия зачестяват особено по времето на император Юстиниан I. Този натиск го принуждава да предприеме специални мерки: привличане на славяни на служба във византийската империя; назначаване на славяни за управители на византийски области; построяване на няколко охранителни пояса за охрана на границата и често използвано средство в дипломацията – предизвикване на междуособни конфликти между славянските племена. През този период византийските императори гледат на славянските нападения като временна заплаха.

Вторият период обхваща времето от края на VI до средата на VII в. Той се характеризира с трайно заселване на южните славяни в земите на Балканския полуостров. През този период славяните се заселват в Пелопонес и земите около Солун, като се предприемат и пет обсади срещу града. В продължение на почти един век славяните заемат почти целия Балкански полуостров. Обособяват се българска и сърбо-хърватска племенни групи. За разположението на някои славянски племена на територията на Балканския полуостров се черпят сведения главно от византийски автори: „седем славянски племена“ – северно от Хемус; севери – източно от Хемус; сагудати, берзити, драговити – в Средна и Южна Македония; смоляни – Западни Родопи; езерци и милинги – Пелопонес; велегезити – Тесалия; ваюнити – Епир.

В резултат на славянската колонизация териториите на Балканския полуостров са славянизирани. Извършват се сложни етническо-културни, промени настъпват и в бита, начина на живот, стопанството и военната организация на славяните. Основна племенна единица става свободната териториална община, членовете на която не са свързани с кръвно родство, а с общите граници на поземлените си владения. При определени обстоятелства, свързани най-вече с византийската заплаха, възникват военно-племенни обединения (напр. на Добротица, Хацон и Пребънд; на седемте славянски племена и племето севери). Те имат временен, нетраен характер, който се дължи на противоречията между отделните племенни вождове и липсата на устойчиви елементи на организация, така и на силния натиск от страна на Аварския хаганат и на Византийската империя. Тези военно-племенни съюзи са преходна форма към създаването на държава.

**III. Прабългари**

В така създалата се ситуация в балканските земи се появяват прабългарите.

Въпросът за произхода на прабългарите е спорен, изказани са много хипотези, по известни от които са хунската, огурската, славянската, татарската и др. Повечето учени се обявяват около становището за тюрско-алтайския произход на прабългарите. За прародина на прабългарите се приема Централна Азия, планината Алтай и Тяншан и долината р. Иртиш. През II век под натиска на хуните прабългарите в Приазовието и Прикаспието. Като обитатели на тези земи прабългарите са споменати за пръв път в „Анонимен римски хронограф“ от 354 г.

Развитието на прабългарското общество се характеризира с преход от номадски (IV-VI) към уседнал (VI-VII) начин на живот. В края на прехода част от племето са скотовъдци – чергари, а друга част е постоянно уседнала и обработваща земята.

Прабългарите са представители на номадските типове общества. Основно място в стопанския им живот заема степното подвижно скотовъдство, най-вече коневъдство. Конете им служат не само във войните, но и за храна, а от млякото им приготвят напитка. Широко развит е ловът и риболовът. Прабългарите развиват редица занаяти – грънчарство, ковачество, железарство, златарство и свързани със строителство.

Сведения за бита, общественото устройство и военно дело на прабългарите, Енодий, сирийския писател Захарий Ритор и др.

Прабългарските жилища се наричат юрти. Те се строят от кожа в близост до водоеми. Групирани по 20-30 юрти образуват аули. С течение на времето прабългарите се научават да строят крепости.

Основната обществена единица е номадската община, чийто членове са свързани с кръвно родство. Няколко рода съставляват племе, начело с хан. През VI-VII век в резултат на активния досег с Византия сред прабългарите се обособяват групите на многобройните скотовъдци и на родово-племенната аристокрация. Ханът държи в ръцете си върховната власт – като законодател, висш съдия, главнокомандващ на войската. Той е върховен жрец.

Прабългарите притежават много силна конница и превъзходно въоръжение. Те използват стремето, като по този начин могат не само да мушкат, но и изправени на стремето, да секат отгоре-надолу врага. Във войните участват всички годни да носят оръжие, а понякога и жени.

Според Теофилакт Охридски в „Житие на 15-те Тивериополски мъченици“, религията на прабългарите е подчертано синкретична. Те почитат едно върховно божество – Тангра (Небе), на което поднасят различни жертви. Храмовете им се наричат капища, а жреците – шамани. Прабългарите почитат небесни тела и някои животни. Прабългарският календар е разделен на 12 годишни цикли с имената на тотемните животни – оренда, която обитава всички видими предмети и преминава от един в друг. Прабългарите вярват в задгробния живот и погребват покойниците си в гробове чрез трупополагане север-юг.

Историята на прабългарите е свързана с промените, които настъпват вследствие на ВПН (IV-VII).

От 377-453 г. част от прабългарите се включват в хунския племенен съюз, заселват се в Панония и участват в хунските нападения. Остават известни като панонски прабългари. След смъртта на Атила, хунския съюз се разпада и прабългарите са свободни. В края на V в. те се появяват на Балканския полуостров в началото като съюзник на Византия, но по-късно започват системни нападения срещу териториите ѝ.

Към средата на VI в. се активизират прабългарите, обитаващи земите северно от Кавказ. Известност придобиват племенните групи кутригури и утригури, които вплитат във междуособна война. Кутригурите претърпяват поражение и част от тях са принудени да се заселят на територията на империята. След като се съвземат от удара, те предприемат голям поход срещу Константинопол, но не успяват да го превземат.

През 562-565 г. част от кутригурите са влечени от аварите към Панония, където се включват в Аварския хаганат. В края на VI в. и началото на VII в. представляват основна част от военна сила на аварите, насочена срещу Византия, поради което се ползват с широки свободи. Започва борба на прабългарите за овладяване на върховната власт, но тя претърпява неуспех. Част от прабългарите, предвождани от Алцек, тръгват към Северна Италия, а друга част, предвождана от Кубер, се установява в Македония.

Към 567-568 г. прабългарите, които продължават да живеят северно от Кавказ попадат под властта на тюрките. В началото на VII в. един от прабългарските родове начело с Органа започва война с тюрките и постига известна политическа самостоятелност. Органа в знак приятелство с император Ираклий приема християнството, за което пък бива удостоен с титлата „патриций“. През 632 г. неговият племенник Кубрат отхвърля напълно властта на тюрките и поставя началото на българска държава, която византийските автори наричат „Стара Велика България“.

Границите ѝ обхващат значителна територия: на север – р. Донец, юг – Кавказ, на изток – р. Кубан и Каспийско море, на запад – р. Днестър, Азовско и Черно море.

За столица е определена Фанагория. През 635 г. между Кубрат и Ираклий е сключен мирен договор. Българският владетел е почетен с титлата „патриций“ и се смята, че приема християнството.

Хан Кубрат умира 650-655 г. и скоро след смъртта му могъществото на прабългарската държава залязва. През 668 г. хан Батбаян е принуден да признае господството на хазарите. Двамата му братя вземат по една част от прабългарите и потеглят в други посоки, за да търсят по-спокойни земи. Вторият син, Котраг, се настанява на север от Батбаян по средното течение на р. Волга, където през X в. възниква Волжко-Камска България. Третият син, Аспарух, поема на запад и след дълъг преход се установява в областта Онгъла (дн. Бесарабия).

**IV. Създаване на Българската държава на Долни Дунав**

Българската държава е едно от основните проявления на сложните процеси, които се разгръщат на Балканския полуостров в хода на ВПН. Тя е естествен резултат от икономическото и политическото развитие та славяни и прабългари, които се заселват на територията на Византия. Двата етноса се познават още преди да заживеят съвместно на Балканите и това е предпоставка за постигане на разбирателство. Важни фактори, които улесняват съществуването на държавата са здравата и стегната военно-политическа организация и оформянето на славянските военноплеменни обединения. Един от факторите, който улеснява съществуването на държавата са здравата и стегната военно-политическа организация и оформянето на славянските военноплеменни обединения. Един от факторите, който улеснява процеса на сближаване е вътрешнополитическа обстановка на Балканския полуостров през втората половина на VII в. Славяните и прабългарите са изправени пред опасни врагове: на юг – Византия, на северозапад – Аварския хаганат и на североизток – Хазарския хаганат.

През втората половина на VII в. прабългарите извършват много нападения срещу Византия. Тя не може да се противопостави на тези набези, защото има големи затруднения с арабските нашественици в Мала Азия, които през 674г. обсаждат Константинопол. През 678г. император Константин IV Погонат нанася сериозно поражение на арабите обсадили Константинопол, сключва изгоден мир с тях и започва да готви поход срещу българите. Според разказите на византийските хронисти, патриарх Никифор и Теофан Изповедник, през пролетта на 680г. хан Аспарух с войската си напада и опустошава ромейските територии в Добруджа, които имат важно стратегическо положение за сигурността на Византия.

В отговор на това през лятото на 680г. Константин IV Погонат съсредоточава войските си в Тракия и организира по суша и по море поход срещу прабългарите. Предвижда се войските му да преминат по суша през Източна Стара планина и да достигнат до р.Дунав. Една част от войските са прехвърлени на отвъдния бряг с кораби, а другата се отправя към устието на реката. Разбирайки за действията на византийците прабългарите се укриват зад високи дървени укрепления на 60 км от черноморското крайбрежиие, разположени зад блатисти райони. Прабългарите се прехвърлят отвъд блатата с понтони. Византийците започват да преследват прабългарите и без да се усетят се отдалечават на 60 км от корабите, в които се намира храната им и бойните им припаси. Прабългарите се прехвърлят с понтоните в своите убежища, а византийците остават на другия бряг на блатата. По думите на хронистите няколко дни нито българите, нито ромеите се решават да влязат в сражение. Константин IV Погонат вижда, че пада авторитета му и под предлог, че трябва да се лекува от подагра напуска и се отправя към Месемврия. Това е схванато от приближените и от армията му като бягство и в ромейския лагер настъпва паника, която е забелязана от Аспарух. Прабългарите напускат укрепленията си и връхлитат отстъпващата императорска армия. В последвалата битка 80-хилядната императорска армия е разбита, малцина са тези, които успяват да се спасят.

След тази победа Аспарух преминава Дунава и нахлуват в Долна Мизия. Там води преговори със „седемте славянски племена” и северите и предприема първите стъпки към създаване на общо политическо обединение. Сключен е договор със славянските князе през 680 г., според който славяни и прабългари ще воюват заедно срещу Византия. С оглед на предстоящите битки славянските племена са разместени по склоновете на Стара планина. Северите се заемат да пазят източните проходи, а „Седемте славянски племена” – западните. В техните задължения влизат и отбраната на северозападните земи от аварите. Прабългарите поемат защитата от хазарите на североизток, те трябва да охраняват и част от проходите в Източна Стара планина. Прабългарите се заселват в днешна Добруджа.

На проведения през май 681г. Вселенски сбор, император Константин IV Поганат отсъства поради важно дело, по този начин се стига до извода, че заплахата от страна на славяните и прабългарите е наистина сериозна.

През пролетта и лятото на 681г. прабългарите и славяните преминават в Тракия. Византия не е в състояние да се справи със завоевателите и е принудена да сключи мирен договор. Това, според редица учени е юридическо и международно признание на българската държава – определени са границите ѝ, а Византия се задължава да ѝ плаща ежегоден данък. Освен това Византия е принудена да отстъпи една обширна територия, каквато е Северна България.

В речта си на 9 август 681г. на праведения VI Вселенски сбор, сирийският презвитер Константин назовава Аспаруховата държава – България.

В историческата наука не съществува единство, относно годината на създаване на българската държава. Разпространено е становището, че тя се създава през 165г. Част от изследователите търсят корените на българската държава в Кубратова Велика България, създадена през 630-632г. Според друго становище основите на българската държава са поставени през 680г., чрез съюза между славяните и прабългарите. По-разпространено е мнението, че България започва своето съществуване след нейното юридическо признаване през 681г. в резултат на сключения договор с Византия. За столица на българската държава е избрано малкото селище Плиска.

Българската държава обхваща териториите очертани на юг от Стара планина, на изток от Черно море, на запад и северозапад – Железни врата на р.Дунав и Карпатите, на север в пределите ѝ влизат земи на бившата римска провинция Дакия.

Дискусионен е въпросът за характера на новата държава, дали е съюзна или хомогенна. Според някои създаденото военно-политическо обединение е конфедерация, в която господстващо положение имат ханът и прабългарската аристокрация, а славянските племена и техните князе запазват относителна административна самостоятелност и териториална обособеност. Съществува огромна разлика между славяни и прабългари в степента на социално развитие. Славяните се делят на множество племена и достигат най-много до временни военно-племенни обединения, те са полуномади, не създават до този момент нито един град. От друга страна ългарите са древен народ, с вековни държавни традиции, строга йерархия и силна централна власт, имат много градове и военни крепости. Освен това, не е логично да се приеме, че по силата на съюз славяните ще се заселят по граничните територии, за да приемат първи евентуални удари и че славянските първенци доброволно се отказват от управлението на общата държава. Българската държава е хомогенна. Славяните запазват автономност, религията и езика си, а лепсата на робство и минималните данъци допълнително гарантират лоялността им към властите.

В българската държава прабългарите живеят на определена територия наречена саркат. Славянские вождове управляват полусамостоятелно славиниите. Надмощието на прабългарската аристокрация се запазва и през следващите столетия. В резултат на това в държавата се налага военно-административна терминология от прабългарски произход. Като название на цялата държава завинаги се утвърждава името България. Запазва се практиката да се свикват народни събори, на които се вземат важни решения за бъдещето на държавата.

Върховната власт принадлежи на хана. Той държи в ръцете си върховната власт като законодател, висш съдия, главнокомандващ на войската. Религиозната му власт, утвърждава положението му на първа политическа фигура в държавата.

Службите и титлите в държавата имат прабългарска терминология. Пръв министър и помощник на владетеля е кавханът. Други висши сановници са ичиргубоилът и помощника на владетеля в религиозните дела „кана боила колобър”. Началникът на конницата се нарича „миник”, „великия жупан” е пръв помощник на кавхана, а престолонаследника се нарича „канартикин”. Главите на 100-те най-стари рода се наричат „велики боили”, но само шест от тях влизат във владетелския съвет.

Сложните вътрешно и външнополитически задачи на българската държава обясняват начините на набиране и организиране на войската. При набирането на войската се оформят две тенденции – славянско опълчение и прабългарски багатурски институт, за организирането на войската не е важно количеството на войниците, а строгата дисциплина. Със смъртно наказание се наказва всеки войн, който избяга от бойното поле, небрежно поддържа оръжието си, язди кон в мирно време и др.

След създаването на българската държава нейната основна цел е обединяването на славяните от българската група в Мизия, Тракия и Македония, както и намиране на място в политическия, икономическия и културен живот в Южна Европа.

Първите десетилетия на утвърждаване на българската държава са изпълнени с непрекъсната борба за отстояване на независимостта и териториалната цялост на държавата, за което е нообходимо в пределите ѝ да се включат славяните от Тракия и Македония. В периода 680-685г. според сведения на „Арменска география” на Анани Ширакаци, хан Аспарух воюва с аварите и успява да присъедини славянското племе тимочани. В резултат на военните действия границата на България достига до „Железни врата” на р.Дунав и се издига нейната роля като важен политически фактор сред славяните по Средния Дунав. В българската външна политика се очертава тенденцията към териториално разширение по посока на земи, заселени със славяни.

През 688г. византийският император Юстиниян II нарушава договора с хан Аспарух и потегля на поход срещу славиниите. Войските му успяват да проникнат около Солун и част от живеещото там население е изселено в Мала Азия. След това обаче византийците претърпяват тежко поражение по Беломорието от прабългарите. Смята се, че в този случай хан Аспарух действа в тясна връзка с живеещитете в Македония прабългари на Кубер, които след разпадането на Стара Велика България остават в Панония, а след това в началото но 80-те години на VII в. се установяват в Македония. Има основание да се приеме,че заселването на Куберовите прабългари в Македония и действията на Аспарух през 681г. са две тясно свързани помежду си събития.

Мирът с Византия е въстановен през 689г. при условията на договора от 681г.

При управлението си Аспарух строи „Велики презид” – ров и вал, широк 15м и висок 3,5м преграждащ цяла Добруджа от Черна вода до Кюстенджа. Възстановява крепостта Доросторум, която преименува в Дръстър. В българския апокрофен летопис от XI в. се споменава, че загива в борба срещу хазарите, предполага се през 701г. Счита се, че гробът край с.Вознесенка (Украйна) е негов.

**VI. Управление на хан Тервел**

Достоен продължител на делото на Аспарух става синът му Тервел (701-718г.) Той се възползва от избухналите междуособици за императорския престол във Византия и постига значително териториално разширение на държавата и авторитетно признание на своята власт. Това става през 704г. когато към него за помощ се обръща сваленият от престола Юстиниян II. През пролетта на 705г. хан Тервел и войските му достигат Константинопол, но не влизат в сражение. С помоща на свои верни привърженици и имайки на своя страна българската армия Юстиниян II успява да си върне престола. В знак на благодарност той отстъпва на България областта Загоре – това е първата териториална придобивка за българската държава на юг от Стара планина. Тази област има важно стратегическо и търговско значение. Отстъпвайки тази територия Византия губи възможността да организира внезапни и бързи походи към вътрешността на България. Също така Тервел получава високата византийска титла „кесар”, която е предназначена за императорския наследник. Предполага се, че е сключен брак между Тервел и дъщерята на императора.

Три години по-късно през 708г. Юстиниян II решава да си завърне обратно областта Загоре и предприема поход срещу България, но при Анхиало войските му претърпяват поражение.

През 711г. Юстиниян II отново е детрониран и отново моли Тервел за помощ, но докато той му я окаже, императорът е вече мъртав.

При поредния император Теодосий III (715-717г.) през 716г. се сключва мирен договор между България и Византия,който включва четири клаузи. Определена е границата между тях като са признати териториалните придобивки на Тервел. Двете страни взаимно си разменят политичиските бегълци. Установени са търговските взаимоотношения, търговците на двете държави могат да търгуват свободно, само ако стоките им са снабдени със специални печати, в противен случай се конфискуват. Това показва, че България се превръща в активен търговски партньор на Византия, това е първият договор,който регламентира междудържавни търговски отношения. Една от клаузите на договора е, че императорът се задължава да плаща ежегоден данък в червени дрехи и платове на стойност 30 литри злато на България, червеният цвят е запазен единствено за императора което говори, че българския владетел държи да бъде считан за равен на василевса.

През 717г. император Лъв III (717-741г.) се обръща за помощ към България, защото византийската столица е обсадена по суша и по море от арабите. Българският хан се съгласява да помогне не толкова заради някакви изгоди, а защото арабите представляват потенциална заплаха и за България. През 718г. арабите претърпяват нечувано дотогава поражение от българската армия. Именно тази победа на хан Тервел над арабите предотвратява разпространението на арабската експанзия дълбоко в европейския континент.

Активната и гъвкава политическа дейност на хан Тервел допринася значително за първоначалното укрепване на българската държава. Сключените от него международни договори с Византия утвърждават мястото на България като независима политическа сила и засилват властта и авторитета на българския владетел. С победата над арабите през 718г. съумява да предотврати едно завоевание, което би обърнало хода на историята за голяма част от европейските народи през Ранното Средновековие.

**VII. Управление на Тервел**

Създаването и укрепването на българската държава оказва огромно влияние върху политеческото и етническото сплотяване на славяни и прабългари. През нейното съществуване се създават предпоставки за възникването на нова европейска народност и култура.

В международен аспект установяването на българската държава на Балканите има огромно значение за политическото развитие в европейския югоизток. За пръв път в средновековната история, българската държава прави пробив в идеологията на византийския универсализъм. България е първата средновековна държава не само на Балканите, но и в Източна Европа.